CELEX: 31977D0412
Language: el
Date: 1977-06-14 00:00:00
Title: 77/412/EOK: Απόφαση του Συμβουλίου της 14ης Ιουνίου 1977 περί αποδοχής της συστάσεως της 18ης Ιουνίου 1976 του Συμβουλίου Τελωνειακής Συνεργασίας που αποβλέπει στην τροποποίηση της ονοματολογίας για την κατάταξη των εμπορευμάτων στα τελωνειακά δασμολόγια

Avis juridique important

|

31977D0412

77/412/EOK: Απόφαση του Συμβουλίου της 14ης Ιουνίου 1977 περί αποδοχής της συστάσεως της 18ης Ιουνίου 1976 του Συμβουλίου Τελωνειακής Συνεργασίας που αποβλέπει στην τροποποίηση της ονοματολογίας για την κατάταξη των εμπορευμάτων στα τελωνειακά δασμολόγια  

Επίσημη Εφημερίδα αριθ. L 149 της 17/06/1977 σ. 0017 - 0017 Φινλανδική ειδική έκδοση: Κεφάλαιο 2 τόμος 2 σ. 0085  Ελληνική ειδική έκδοση: Κεφάλαιο 02 τόμος 3 σ. 0097  Σουηδική ειδική έκδοση: Κεφάλαιο 2 τόμος 2 σ. 0085  Ισπανική ειδική έκδοση: Κεφάλαιο 02 τόμος 3 σ. 0195  Πορτογαλική ειδική έκδοση : Κεφάλαιο 02 τόμος 3 σ. 0195 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1977 περί αποδοχής της συστάσεως της 18ης Ιουνίου 1976 του Συμβουλίου Τελωνειακής Συνεργασίας που αποβλέπει στην τροποποίηση της ονοματολογίας για την κατάταξη των εμπορευμάτων στα τελωνειακά δασμολόγιαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28 και 113,  τη σύσταση της Επιτροπής,  Εκτιμώντας:  ότι τα εννέα Κράτη μέλη είναι συμβαλλόμενα μέρη στη σύμβαση των Βρυξελλών της 15ης Δεκεμβρίου 1950 περί της ονοματολογίας για την κατάταξη των εμπορευμάτων στα τελωνειακά δασμολόγια- ότι το κοινό δασμολόγιο έχει καταρτισθεί σύμφωνα με αυτή την  ονοματολογία- ότι το Συμβούλιο Τελωνειακής Συνεργασίας δύναται να συστήσει στα συμβαλλόμενα μέρη τροποποιήσεις της συμβάσεως και, κατά συνέπεια, της ονοματολογίας που αποτελεί μέρος αυτής- ότι στις 18 Ιουνίου 1976, το εν λόγω Συμβούλιο εξέδωσε σύσταση που αποβλέπει  στην τροποποίηση της ονοματολογίας- ότι σύμφωνα με την εν λόγω σύμβαση το κείμενο όλων των σχεδίων των προτεινομένων τροποποιήσεων ανακοινώνεται από το Υπουργείο Εξωτερικών του Βελγίου σε όλα τα συμβαλλόμενα μέρη και στις κυβερνήσεις όλων των άλλων Κρατών που έχουν υπογράψει τη σύμβαση ή  έχουν προσχωρήσει σ' αυτή και θεωρείται ότι έγινε αποδεκτή εφόσον κανένα συμβαλλόμενο μέρος δεν διατυπώσει αντιρρήσεις εντός προθεσμίας έξι μηνών από την ημερομηνία αυτής της ανακοινώσεως- ότι ελλείψει αντιρρήσεων η τροποποίηση αρχίζει να ισχύει έξι  μήνες μετά τη λήξη της προαναφερομένης προθεσμίας και ότι τα τελωνειακά δασμολόγια όλων των συμβαλλομένων μερών πρέπει κατά την λήξη αυτής της τελευταίας προθεσμίας να έχουν προσαρμοσθεί στην τροποποιημένη ονοματολογία- ότι το Υπουργείο Εξωτερικών του Βελγίου ανεκοίνωσε το κείμενο της συστάσεως της 18ης Ιουνίου 1976 στα συμβαλλόμενα μέρη την 20ή Δεκεμβρίου 1976, με έναρξη ισχύος της ανακοινώσεως από 31ης Δεκεμβρίου 1976- ότι κατά συνέπεια η σύσταση θεωρείται αποδεκτή  από1ης Ιουλίου 1977 εφόσον δεν διατυπωθεί καμία αντίρρηση είτε για το σύνολο είτε για μέρος αυτής- ότι δεν υπάρχει αντίρρηση ως προς την προαναφερομένη σύσταση στο σύνολό της,  ΑΠΟΦΑΣΙΖΕΙ:   Άρθρο μόνο  Η σύσταση του Συμβουλίου Τελωνειακής Συνεργασίας της 18ης Ιουνίου 1976 που αποβλέπει στην τροποποίηση της ονοματολογίας για την κατάταξη των εμπορευμάτων στα τελωνειακά δασμολόγια γίνεται αποδεκτή με σκοπό να εφαρμοσθεί από 1ης Ιανουαρίου  1978.  Έγινε στο Λουξεμβούργο, στις 14 Ιουνίου 1977.  Για το Συμβούλιο Ο Πρόεδρος T. BENN